Säteilyturvallisuusneuvottelukunnan kokous

|  |  |
| --- | --- |
| Aika | 15.4.2024 klo 14:00 – 15:00 |
| Paikka | Olkiluodon vierailukeskus + Teams |
| Osallistujat | Jäsenet ja sihteerit:  Ylifyysikko Tiina Laitinen, pj.  Professori Petro Julkunen  Yli-insinööri Kerttuli Helariutta  Kalibrointi-insinööri Lasse Rantanen  Asiantuntija Nikke Lainepää  Ylilääkäri Jaakko Keränen  Professori Marko Kangasniemi  Yli-insinööri Sami Rinta-Antila  Neuvotteleva virkamies Reetta Orsila (Teams)  Ylitarkastaja Katja Kojo, siht.  Johtava asiantuntija Maaret Lehtinen, siht.  Asiantuntijat:  Johtaja Tommi Toivonen, STUK |

# Kokouksen avaus ja päätösvaltaisuuden toteaminen sekä esityslistan hyväksyminen

Puheenjohtaja avasi kokouksen klo 14:16. Kokous todettiin päätösvaltaiseksi ja esityslista hyväksyttiin.

Neuvottelukunta tutustui ennen kokousta kapselointilaitokseen ja Onkaloon.

# Edellisen kokouksen muistion hyväksyminen

Hyväksyttiin edellisen kokouksen muistio.

# Lausuntoasiat

Neuvottelukunta on saanut lausuntopyynnön aiheesta: Terveydenhuollon palveluvalikoimaneuvoston päätös oireettoman henkilön mammografiatutkimuksen kriteereistä aiemmin hoidetun rintasyövän jälkeen rintasyövän varhaiseksi toteamiseksi.

Sihteerit jakavat pyynnön neuvottelukunnalle. Kommentit sihteereille pyydetään huhtikuun loppuun mennessä, joista puheenjohtaja laatii lausunnon. Lausunnon määräpäivä on 13.5.

# STN:lle tulleet yhteydenotot

Ei yhteydenottoja.

# Säteilyturvallisuustutkimuksen tilanne

Petro Julkunen kertoi, että rahoitusta koskeva kannanotto on vielä kesken ja sitä viimeistellään. Kannanotto kierrätetään neuvottelukunnan jäsenistöllä tämän jälkeen. Pyritään siihen, että neuvottelukunta saisi hyväksyttyä kannanoton toukokuun kokouksessa.

Säteilyturvallisuustutkimuksen ajankohtaisia asioita ei tällä kertaa ollut.

# STA-kysely

Puheenjohtaja on jakanut 15.4. laajan yhteenvetoraportin neuvottelukunnan jäsenille. Raportissa on mm. avattu kattavasti kyselyn vapaissa kommenttikentässä annettuja vastauksia. Lisäksi raportissa on suosituksia STUKille.

Neuvottelukuntaa pyydetään antamaan kommentit raporttiin huhtikuun loppuun mennessä sihteereille, jonka jälkeen muodostetaan lopullinen yhteenveto.

# Muut asiat

Neuvottelukunnan lähettämän STA-koulutuksen kannanoton tiimoilta ei ole kuulunut mitään eikä asiat ole tuntuneet edistyvän millään lailla. Tommi Toivonen kyselee asiasta uudestaan ja neuvottelukunta seuraa, kuinka asiat lähtevät kehittymään.

Toisaalta STA-koulutuksen täydentävää verkkokurssia on lähdetty jo laatimaan Helsingin yliopiston toimesta.

STUKissa on käynnissä lainsäädännön arviointiprojekti. Maaret Lehtinen kertoi lyhyesti projektin tämänhetkisestä tilanteesta. Kysely lainsäädännön toimivuudesta, joka on suunnattu luvanhaltijoille ja yhteistyötahoille, on suunnitteilla toukokuulle. Kysymyksiä muokataan kyselyn kohderyhmän mukaan. Myös neuvottelukunnan näkökulma olisi arvokas saada arviointia varten.

# Seuraava kokous

Tiistaina 28.5.2024 klo 13–15, Teams -kokous

# Kokouksen päättäminen

Puheenjohtaja päätti kokouksen klo 15:06

|  |  |
| --- | --- |
| Jakelu | Säteilyturvallisuusneuvottelukunnan jäsenet ja varajäsenet, sihteerit sekä neuvottelukunnan pysyvät asiantuntijat  Tiina Laitinen Katja Kojo |

puheenjohtaja sihteeri